Ribe Stifts Adresseaviser, 1843-01-06
Stænderforsamlingen i Viborg. Finantssagen. (Fortsat.) Med Hensyn til Udgifterne til Veivæsenet udhæver Kommittee-Betænkningen det ugunstige Forhold, hvori Vei arbeiderne i Jylland staae til Øernes og Hertugdømmernes, saaledes at, medens flere Veiforbedringer og Veianlæg foretages paa Øerne og i Hertugdømmerne, medens der af Regeringen er blevet tegnet Aktier til Beløb af 1 Million til Jernbanen i Holsten, medens der i forrige Aar er begyndt paa 6 Miil Hovedlandevei i det Lauenborgske, hvilket Arbeide er eller bliver endt iaar, og er paabegyndt 6 Miil imellem Flensborg og Tønningen, som blive tilendebragte i næste Aar, og hvortil Finantserne udrede idetmindste to Trediedele og forskylder en Trediedeel, vil her i Provindsen til næste Aar (1843) formodentlig ikke fuldføres, enh. Miil Chaussee, som vel at mærke alene tilveiebringes ved Hartkornets Bidrag. Naar Forsamlingen i 1840 – hedder det endvidere - indskrænkede sig til at andrage paa et Forskud af Finantserne for i kortere Tid at tilendebringe Chausseearbeiderne, da var Grunden dertil, som ogsaa i den afgivne Betænkning over Veianordningen er fremhævet, at man er dengang burde have nogen Mening om, hvorvidt den forlangte Sum som Tilskud kunde udredes af Finantskassen. Det synes derimod nu at fremgaae af den hele Finantsballance, som af Regeringens Foranstaltninger, at det ikke kunde blive trykkende for Finantserne, af den betydelige Sum til uforudseete Udgifter at afgive i 13 Aar et Beløb af idethøiest, 75,000 Rbd. aarligt til et saa vigtigt Øiemed. Sees der endvidere hen til, at Regeringen i de senere Aar har ladet udføre saa betydelige (?) Veiarbeider i Hertugdømmerne enten ganske paa Finantsernes Bekostning, eller dog saaledes, at disse der have deeltaget med en større Kuotadeel, end man her anmoder om, saa synes der at være den fuldeste Anledning for Forsamlingen til at andrage paa, at idetmindste Halvdelen af de tilbagestaaende Veiarbeider, maatte udføres ved Tilskud fra Finantskassen. Komitteen formener derfor kun at følge Retfærdigheds og billigheds Krav, naar den indstiller til Forsamlingen, at den vil anholde om: At Halvdelen af det her i Provindsen tilbagestaaende Chaussee-Arbeide maatte udføres for Finantsernes Regning, saaledes at alt Hovedlandeveisarbeide i 13 Aar kan være tilendebragt. Hvad angaaer flere den kongl. Kasse tilhørende Bygninger, saasom Kunstmuseets Gaard i Dronningens Tvergade, Naturaliekabinettets Gaard i Stormgaden, tvende saakaldte østersøiske Pakhuse og det saakaldte Saltkompagnies Pakhuus paa Christianshavn, der ere bestemte til at bortsælges, og hvorved 4200 Rbd. aarlig ville kunne bespares, da maatte man med den Roeskildske Forsamling udtale sig for at disse Eiendomme snarest muligt afhændes. De kongelige Slotte, som vedligeholdes for Statens Regning, og til hvis aarlige Vedligeholdelse m.v., for 1841 er kalkuleret 103,000 Rbd., beløbe sig i Danmark til over 20, hvoraf meer end Halvdelen er beliggende i eller i Nærheden af Kjøbenhavn, og naar overveies, at i den senere Tid adskillige ere tilkomne, da synes det ønskeligt, ved Formindskelse i disse kgl. Bygningers Antal, at tilveiebringe Besparelse. Komitteen troer imidlertid, at forskjellige Hensyn ikke tilstede nogen gjennemgribende Jndskrænkning i denne Henseende, og at nogle af disse Bygninger allerede af den (?) Grund fortjene at vedligeholdes, at de staae som historiske Mindemærker om en svunden Tids Bygningskunst, nien, ligesom en Forøgelse af de kal. Slottes Antal, isærdeleshed efter Finantsernes nærværende Tilstand, maa fraraades, saaledes gives der ogsaa enkelte, der formeentlig uden betydeligt Afsavn vilde kunne undværes, og nævnes som saadanne. Fredensborg Slot, Marienlyst ved Helsingør og Palæerne i Horsens og Aalborg. (Det Sidstnævnte er formodentlig den gamle Slotsbygning, der, saavel i architechtonisk som i enhver anden Henseende, kun ironisk kan erholde Prædikat af Palæ. Denne Bygning, der fortiden kun afgiver Stiftamtmandsbolig medens indtil for et Par Aar siden ogsaa Amtsforvalteren havde Bopæl sammesteds, for hvilken han nu remunereres af Finantserne med 350 Rbd., attraaes ogsaa, saavidt vides solgt at Regeringen, saasnart Leilighed hertil viser sig.) (Fortsættes.)